जायकवाड़ी पक्षी अभयारण्य

जायकवाड़ी पक्षी अभयारण्य (Jayakwadi Bird Sanctuary) भारत के महाराष्ट्र राज्य के औरंगाबाद ज़िले की पैठण तालुका में जायकवाड़ी गाँवे के समीप स्थित एक पक्षी अभयारण्य है। यह गोदावरी नदी पर स्थित जायकवाड़ी बाँध द्वारा बनाए गए "नाथ सागर" नामक जलाशय के किनारे व उसके कम गहराई वाले जल में स्थित कुछ द्वीपों पर विस्तारित है। यहाँ वृक्षों पर पक्षी अपने घोंसले बनाते हैं और यह प्रवासी पक्षियों के लिए आश्रय प्रदान करता है। यहाँ 70 से अधिक स्थानीय व प्रवासी पक्षी जातियाँ पाई जाती हैं। इन्हें भी देखें गोदावरी नदी जायकवाड़ी बाँध पैठण सन्दर्भ